Na podlagi 4. alineje 20. člena Statuta IPA – Mednarodne policijske zveze, Sekcija Slovenija (Statut sprejet na Kongresu IPA - Mednarodne policijske zveze, Sekcije Slovenija 26. 10. 2002, spremembe statuta sprejete na Kongresu IPA - Mednarodne policijske zveze , Sekcije Slovenija 22. 10. 2005 in spremembe statuta sprejete na Kongresu IPA - Mednarodne policijske zveze, Sekcije Slovenija 25. 10. 2014), Upravni odbor IPA Mednarodne policijske zveze, Sekcija Slovenija, na svoji XIV. seji 10. 12. 2016 v Kopru sprejel

**P R A V I L N I K**

**O DODELJEVANJU FINANČNIH IN MATERIALNIH SREDSTEV S KRITERIJI IN MERILI ZA FINANČNO IN MATERIALNO POMOČ PRI ORGANIZACIJI ŠPORTNIH IN DRUGIH PRIREDITEV V ORGANIZACIJI ČLANIC IPA – MEDNARODNE POLICIJSKE ZVEZE, SEKCIJE SLOVENIJA**

1. člen

(področje urejanja)

Pravilnik ureja način, postopek, pogoje in višino finančne in/ali materialne pomoči članici zveze (v nadaljevanju: IPA RK), skupini članov IPA ali posameznemu članu IPA in drugim organom in organizacijam (npr. Policiji na podlagi pogodbe o sodelovanju, stanovskim organizacijam, ...) zaradi organizacije, izvedbe ali udeležbe na športnih in drugih prireditvah.

Pomoč se dodeljuje za organiziranje, so-organiziranje in udeležbo na športnih in drugih prireditvah v Republiki Sloveniji in tujini, izhajajoč iz namenov in ciljev IPA - Mednarodne policijske zveze - Sekcije Slovenija (v nadaljevanju: IPA sekcija Slovenije), določenih v 6. in 7. člen Statuta IPA sekcije Slovenije. .

2. člen

(splošni postopek)

Finančna in/ali materialna pomoč iz 1. člena tega pravilnika, se upravičencu dodeli na podlagi sklepa upravnega odbora IPA sekcije Slovenije (v nadaljevanju: upravni odbor). Upravni odbor ustrezen sklep sprejeme na podlagi neposredne obravnave na seji upravnega odbora ali na predlog socialne komisije, ko ugotovi, da so izpolnjeni vsi pogoji. Med izpolnjene pogoje se šteje tudi izdelano finančno poročilo o izvedeni prireditvi z dokazili o stroških (račun in potrdilo oziroma dokazilo o plačilu).

Predlagatelj je lahko upravni odbor, IPA RK ali posamezni član IPA. Predlagatelj predlog za pomoč posreduje na predpisanemobrazcu.

Posamezni člani IPA vloge posredujejo preko IPA RK, kjer so člani. IPA RK po prejemu vloge oziroma predloga vlogo obravnava in nato predlogu predloži svoje mnenje. IPA RK mora opredeliti tudi ukrepe, katere je v zvezi s konkretno vlogo oziroma zadevo že izvedel, kot so npr. že dana finančna in/ali materialna pomoč ipd.

Vloge za dodeljevanje pomoči praviloma obravnava socialna komisija IPA sekcije Slovenije, ki v postopku preveri izpolnjevanje določenih pogojev ter upošteva določene kriterije in merila za posamezno vrsto pomoči, nato pa upravnemu odboru posreduje predlog sklepa.

Pri dodeljevanju finančne in/ali materialne pomoči IPA RK-jem ali posameznikom, se upoštevajo predpisi IPA sekcije Slovenije in finančni načrt ter ostali predpisi, ki urejajo finančno in materialno poslovanje.

3. člen

(športne in druge prireditve)

IPA RK, skupine članov in posamezniki, za organizacijo, so-organizacijo ali udeležbo na športnih in drugih prireditvah, zaprosijo za finančno in/ali materialno pomoč na predpisanem obrazcu. Zaprosilo je potrebno posredovati najmanj en mesec pred datumom začetka prireditve.

Prireditev mora biti določena v programu dela IPA sekcije Slovenije za tekoče leto.

IPA RK zgoraj navedena zaprosilo IPA sekciji Slovenije lahko pošlje le enkrat v koledarskem letu.

4. člen

(višina pomoči za športne in druge prireditve)

V primeru organiziranja športnih in drugih prireditev, za katere IPA RK od IPA sekcije Slovenije pričakuje finančno pomoč **nad 100,00 EUR**, mora socialni komisiji IPA sekcije Slovenije posredovati finančno poročilo in dokazila o stroških, kot je navedeno v 2. členu tega pravilnika. Socialna komisija IPA sekcije Slovenije pošlje predlog upravnemu odboru, ki odloči o višini pomoči. Višina finančne pomoči se določi v višini razlike med prihodki in odhodki, vendar največ **do 500,00 EUR.**

V primerih organiziranja športnih prireditev v obliki lige (več posameznih tekem v organizaciji posameznih IPA RK-jev), se pomoč za so-organizacijo dodeli članici, ki organizira zaključek tekmovanja. V ligi morajo sodelovati najmanj štirje (4) IPA RK. V teh primerih se iz sredstev IPA sekcije Slovenije krijejo stroški podelitve priznanj udeležencem ob zaključku lige, vendar največ **do 300,00 EUR**.

5. člen

(promocija IPA - Mednarodne policijske zveze, Sekcija Slovenija)

Za promocijo IPA Sekcije Slovenije se IPA RK, skupini članov ali posameznem članu, dodeli materialna pomoč v obliki dodelitve promocijskega materiala IPA sekcije Slovenije in sicer v primerih, ko se bo:

* promovirala IPA - Mednarodna policijska zveza, Sekcija Slovenije ob posameznih športnih in drugih prireditvah IPA RK, v višini **100,00 EUR**;
* promovirala IPA - Mednarodna policijska zveza, Sekcija Slovenije ob športnih in drugih prireditvah IPA RK drugih IPA sekcij, v višini **50,00 EUR**;
* promovirala IPA - Mednarodna policijska zveza, Sekcija Slovenije ob obiskih skupine ali posameznih članov IPA drugih sekcij, v višini **50,00 EUR**.

IPA RK, skupina članov ali posameznik, za pridobitev materialne pomoči zaprosi na predpisanem obrazcu za športne in druge prireditve. Za navedene primere dodelitve materialne pomoči lahko IPA RK zaprosi enkrat v koledarskem letu. Dodelitev pomoči IPA RK se šteje tudi dodelitev pomoči skupini ali posamezniku njenih članov-članic. Kjer skupino članov tvorijo posamezniki iz različnih članic zveze, se šteje dodeljena pomoč IPA RK, ki ima v skupini največ članov.

6. člen

(predpisan obrazec)

Obrazec za pridobitev pomoči za športno in drugo prireditev je sestavni del tega pravilnika.

7. člen

(veljavnost pravilnika)

Pravilnik prične veljati z dnem sprejema na seji Upravnega odbora, uporabljati pa se prične 1. 1. 2017.

PREDSEDNIK SOCIALNE KOMISIJE PREDSEDNIK

Mihael BURILOV Stanislav FICKO

PRILOGA: Obrazec za pridobitev pomoči za športno in drugo prireditev

**(PREDLAGATELJ)**

(glava IPA RK s podatki, kraj in datum, ime in priimek, naslov, ... predlagatelja)

**IPA - SEKCIJA SLOVENIJA**

# SOCIALNA KOMISIJA

**(e-mail: socialna.komisija@ipaslovenija.com)**

# Z A P R O S I L O

**za finančno in/ali materialno pomoč za organizacijo, so-organizacijo ali udeležbo na športni ali drugi prireditvi**

(pri izpolnjevanju obrazca uporabiti ustrezen izraz po vsebini pomoči, kot tudi za obliko aktivnosti v zvezi s prireditvijo, ostale variante brisati)

**VSEBINA / OBRAZLOŽITEV:**

Paziti je potrebno na rok za pošiljanje zaprosila.

V vsebini oziroma obrazložitvi zaprosila je potrebno na kratko opredeliti oziroma opisati vsebino prireditve, razloge za zaprosilo, upravičenost in drugo, kar je povezano z dodelitvijo finančne in/ali materialne pomoči iz sredstev IPA - Mednarodne policijske zveze, Sekcije Slovenije. Pri tem je potrebno upoštevati določila celotnega 3. člena Pravilnika za dodeljevanje finančnih in materialnih sredstev s kriteriji, ……

V primerih ko se pričakuje pomoč nad 100,00 EUR, mora biti priložen pregled prihodkov in odhodkov z ustreznimi dokazili (računi).

V vsebini navesti tudi višino pričakovane finančne pomoči oziroma obliko materialne pomoči.

Navedeni obrazec se smiselno uporablja tudi za zaprosilo za dodelitev materialne pomoči v obliki promocijskega materiala sekcije (5. člen tega pravilnika).

**MNENJE IPA REGIONALNEGA KLUBA:**

(v primerih, ko za pomoč zaprosi posameznik)

**MNENJE/UGOTOVITVE SOCIALNE KOMISIJE:**

**PREDLOG SKLEPA SOCIALNE KOMISIJE:**

**VSEBINA SKLEPA UO IPA SEKCIJE SLOVENIJA:**

**REALIZACIJA ZAPROSILA:**

(Navesti številko in datum zapisnika seje, elektronsko obvestilo blagajnika Sekcije o nakazilu sredstev na določen TRR, …).

**PRILOGA:**

PREDSEDNIK SOCIALNE KOMISIJE